hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
V4-Dél-Korea-csúcs: Öt sikertörténet találkozott Budapesten – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
V4-Dél-Korea-csúcs: Öt sikertörténet találkozott Budapesten
A V4 országok és Dél-Korea vezetői csúcstalálkozót tartottak csütörtökön Budapesten.
Az elmúlt öt évben a visegrádi négyek (V4) és Dél-Korea közötti kereskedelmi forgalom százalékkal nőtt, és reméljük, hogy az együtt működés a gazdaságon túlmutatóan tudományos és technológiai területekre is ki fog majd terjedni – mondta Orbán Viktor miniszterelnök a V4-ek és Dél-Korea csúcstalálkozóját követő sajtótájékoztatón csütörtökön a Várkert Bazárban.
A magyar kormányfő kiemelte: Öt siker történtet találkozott Budapesten. A közép-európai gazdaságok is szép éveket tudhatnak maguk mögött, és szép kilátásaik vannak, Dél-Korea pedig a világbajnokok közé tartozik a növekedés és a technológiai fejlődés terén.
Orbán Viktor közölte: a találkozón megkérték a koreai elnököt, hogy kövesse figyelemmel a V4-ek legnagyobb közös gazdasági vállalkozását, a V4 gyorsvasút megépítését.
Jelezte: egy 80 kilométer hosszú vasútipálya-beruházásról van szó, a négy fővárost kötnék össze gyorsvasúttal, és 12 órás menetidőt akarnak 5 órára csökkenteni. Reményét fejezte ki, hogy ez a beruházás felkelti a koreai ipar érdeklődését is.
Dél-Korea elnöke szorosabb együttműködést szeretne a V4-országokkal.
Az együttműködés a V4-országok és Dél-Korea között egyre erősödik, és az országok vezetői elkötelezettek, hogy még szorosabbá tegyék a kapcsolatokat – mondta a dél-koreai elnök csütörtökön Budapesten.
Mun Dzse In a visegrádi országok, valamint Dél-Korea vezetőinek csúcstalálkozóját követő sajtótájékoztatón kiemelte: Nyitott gondolkodással a visegrádi vezetők megmutatták a V4-es együttműködés erejét. Úgy vélte, sok a hasonlóság a visegrádi térség és Dél-Korea között, a hidegháború után a gyors demokratizálódás, gazdasági fejlődés volt jellemző mindkét helyen.
Béke és harmónia határozza meg a kapcsolatokat a V4-ek és Dél-Korea között, a visegrádi csoport Dél-Korea számára fontos kereskedelmi partner, befektetési célpont, sok jelentős dél-koreai cég van itt jelen – mutatott rá.
A dél-koreai elnök a fontos együttműködési területek között említette a tudományt és a technológiát, az energetikát és az infrastruktúrát, továbbá az ifjúsági kapcsolatokat. Ugyancsak jelentős nemzetközi kérdésnek nevezte a járvány elleni védekezést, a klímaválság elleni küzdelmet, valamint a Nyugat-Balkén támogatását.
Morawiecki: A migráció is téma volt
Mateusz Morawiecki lengyel miniszterelnök kiemelte, hogy fontos a gazdasági együttműködés, különösen az innovatív technológiák területén. A mostani találkozón emellett a klímaválság és az energiaárak is lényeges téma volt – idézte fel.
Kitért arra, hogy az afgán helyzet kapcsán a migrációs nyomásról is beszéltek. A visegrádi országok álláspontja e kérdésben mára elterjedtté vált az Európai Unióban, miután a V4-ek korábbi figyelmeztetése helytállónak bizonyult – mondta.
Babis: A találkozó nagyon fontos lépés
Andrej Babis cseh kormányfő kiemelte: rendkívül aktív a magyar V4-elnökség, a mostani találkozó megszervezése is fontos lépés volt. Dél-Korea jelentős kereskedelmi partner a visegrádi csoport számára – közölte.
Hangsúlyozta: a V4-ek azért küzdenek, hogy Európa versenyképessége növekedjen, szerepe a világgazdaságban jelentősebb legyen, és ebben fontos elem a kapcsolatok építése Dél-Koreával.
Heger: Sok a közös Dél-Koreában és V4-országaiban
Eduard Heger szlovák miniszterelnök arról beszélt, hogy a világ nagy egészségügyi gazdasági és energetikai kihívásokkal szembesült az elmúlt időben, és ilyenkor különösen fontos a partnerség, az együttműködés, a barátság az országok között.
Ugyanakkor az is lényeges, hogy ne csak regionális európai kapcsolatokat építsenek, hanem tágabb nemzetközi szinten is kialakítsanak együttműködéseket, ezért is hasznos a mai találkozó – értékelt.
Hozzátette: sok a közös Dél-Koreában és V4-ekben, az országok olyan közös értékeket vallanak, mint a demokrácia, a szabadpiac és a jogállamiság.
Címlapkép: MTI/Miniszterelnöki Sajtóiroda/Fischer Zoltán
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
dél-korea V4 visegrádi négyek
Őbemutatót tartott a Pécsi Balett
Magyarország még idén megkapja a Szputnyik-vakcina gyártásához szükséges technológiát
Kővári János: a pécsi városvezetés most a Vidámpark területét is magánkézbe adná, ezt nem engedhetjük! (VIDEÓ)
Júliusban érkezik a nyugdíjemelés, év végétől visszamenőleg megkapják a pluszpénzt az idősek
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram